ત્રણેયની આતુર આંખો તરફ ફરીથી હાથનો પંજો ધરીને તેણે ફોન કાન પર ખોસેલો રાખ્યો. થોડી વારમાં સામેથી કંઈક જવાબ આવ્યો. નૌતમલાલે વળી કંઈક કાગળ પર લખ્યું અને જાણે આદમી સામે બેઠો હોય તેમ ડોકું હલાવીને ફોનમાં કહેવા માંડ્યું, 'થેન્ક યુ... થેન્ક યુ વડીલ, મૈં વહાં ચેક કરતા હું.... હાં.. હાં... આપ કા રેફરન્સ ભી દુંગા... થેન્ક યુ હો, કભી આઈએ હમારે સ્ટોર પે... એકદમ તાજા મસાલે આ ગયે હૈ... હા જી હાજી...' કહીને તેણે ફોન મૂક્યો.